Komîteya Paştdayîşî ya bi Keyeyanê Şehîdan a PKKyî bi eşkerayîyêke pare kerd ke 2ê sibata 2021î de Herêmanê Pawitişî yê Medya de hêrişê hewayî yê artêşa tirke ya îşxalkere de gerîlayê bi nameyê Rênas, Mazlûm, Zerdeşt û Egîdî şehîd bîyê.
Eşkerayîye wina ya:
''Şehîdî seba şarî manaya tewr rûmetêne ya cu yê. Ê mabênê ewro û ameyoxî de pird ê. Ê zerrîya mazluman, ziwanê bindestan de ciwîyenê.
Şehîdê ma pê ruh û zerrîya xo, îsbatê rûmetî yê na cografya yê. Ê vîrê şarbîyayîşî ruhê vîrê ma yê kolektîfî yê. Ê rêçê cuye û sozê armancanê ma yê.
Ma zanenê ke xelisîyayîşê şarêkê bindestî pê destvistişê raştîya azade beno, her şehadet heskerdişo pîl ê seba merdimîye û vera zulmî yo. No adirê xoverdayîşî qet hewna nêşino.
Embazanê ma Rênas Aydin, Zerdeşt Kurdwan, Mazlûm Efrîn û Egîd Raperînî ma şarê ma rê mîrasêko xurt verda û 2ê sibata 2021î de Herêmanê Pawitişî yê Medya de hêrişê hewayî yê dewleta tirke de şehîd bîyî.
Omer Aydin (Rênas Aydin)
Embaz Rênas serra 1987î de dewa Dagyelî ya Sêrtî de keyeyêkê welatperwerî de dadîya xo ra bîyo û serra 1999î de wextê Komployê Mîyanneteweyî de tewrê têkoşînê azadîye bî. Embaz Rênasî pê bawer kerd ke o têna mîyanê têkoşînê azadîye de eşkeno têkoşîn bikero û pê na bawerî cuya gerîlatîye de xo aver berd. Wextêkê kilmî de ey felsefeya Rayber Apoyî nêzdî ra şinasnaye, mesuldarîyanê xo musa û wezîfeyê xo ardî ca. Ey xîretê pîlî ardî ca û kede daye felsefeya cuye. Heta ke şehîd bi o pê pratîkê xo layîqê şehîdan û Rayberîye bi.
Îsmaîl Kaya (Zerdeşt Kudwan)
Embazê ma Zerdeşt şaristanê Wanî yê Kurdîstanî de dadîya xo ra bi û vera polîtîkayanê asîmîlasyonî yê dewleta tirke tewrê gerîlayan bi. Wexto ke ey karê ciwanan de ca girewtêne dewlete o tepişt û kerd zîndan. La dima ke zîndan ra vejîya embaz Zerdeşt tewrê gerîlayan bi. Ey têgêrayîşê azadîye û Rayberîye sey rayîrê xelisnayîşê kurdan dî û nê esasî ser o pêro wezîfe û mesuldarîyê xo ardî ca. Embaz Zerdeştî dîsîplîn xo rê kerd metodê cuye. Ey pê kedkarîya xo beşdarîyêka fedakare kerde.
Muhammed Abdo Abdulneal Huseyîn Abdo (Mazlûm Efrîn)
Embazê ma Mazlûm Efrînî de dadîya xo ra bi û 1999 de vera Komployê Mîyanneteweyî tewrê gerîlayan bi. Embaz Mazlûm mîyanê têgêrayîşî de tim bi gerîlayêko durust û fedakar. O pê tecrubeyê gerîlatîya bi serran embazanê xo rê bi embaz, xo felsefeya têkoşînî ya Rayberîye de kerd yew. Pê taybetmendîyanê xo yê sade û masuman her ca de peyê xo de rêçêko pîl verda. Pê ked û fedakarîya xo pêro karî pê serkewtişî ardî ca. Ey heskerdişê azadîye pê kesayetê Apogîrîye her hela cuye xo de neqişna.
Memduh Yardimci (Egîd Raperîn)
Embazê ma Egîd Agirî de dadîya xo ra bi û serra 2014î de tewrê gerîlayan bi. Embaz Egîdî tim tewr vernî de ca girewt ke derbanê pîlan bido dişmenî ro. Ey tim xîret kerd ke gerîlatîya moderne aver bero, xurt bikero. Pê waştişê azadîye û perwerîya seba Rayberîye û şehîdan embaz Egîdî pêro cuya xo ya têkoşînî de bi wayîrê tewirêkê fedakarî û o tim pê pratîkê xo têkoşînê azadîye de ser kewt.
Rayîrê şorişî de embaz Rênas, Zerdeşt, Mazlûm û Egîd pê perspektîfê neteweya demokratîke rayîrê çareserîye mojna. Ma soz danê ke ma do pê şîyarê Rojhelatê Mîyanênî yê Demokratîkî û Kurdîstanê Azadî pê coş û moralêkê pîlî bibê layîqê şehîdanê xo.
Ma sozê xo dibare kenê ke ma do Hemleya 'Kurdîstanê Azadî û Rayberîya Azade' ser bivisnê. Nê esasî ser o ma keyeyanê ercîyayeyan ê şehîdan ra û şarê xo yê welatperwerî ra serweşîye wazenê.
Nasnameyê embazanê ma yê şehîdan wina yê:
Nameyê Qodî: Rênas Aydin
Name û Peyname: Omer Aydin
Cayê Bîyayîşî: Dagyelî / Sêrt
Maye-Pî: Emîne-Ahmet
Tarîx û Cayê Şehadetî: 2ê Sibata 2021î /Herêmanê Pawitişî yê Medya
Nameyê Qodî: Zerdeşt Kurdwan
Name û Peyname: Îsmaîl Kaya
Cayê Bîyayîşî: Wan
Maye-Pî: Sûltan-Ahmet
Tarîx û Cayê Şehadetî: 2ê Sibata 2021î /Herêmanê Pawitişî yê Medya
Nameyê Qodî: Agît Raperîn
Name û Peyname: Memdûh Yardimci
Cayê Bîyayîşî: Agirî
Maye-Pî: Fatma-Mûstafa
Tarîx û Cayê Şehadetî: 2ê Sibata 2021î /Herêmanê Pawitişî yê Medya
Nameyê Qodî: Mazlûm Efrîn
Name û Peyname: Mûhammed Abdo Abdulmenal Huseyîn Abdo
Cayê Bîyayîşî: Efrîn
Maye-Pî: Nazê-Menal Huseyîn Abdo
Tarîx û Cayê Şehadetî: 2ê Sibata 2021î /Herêmanê Pawitişî yê Medya
